cyanic-selkie/wikianc huggingface dataset:
Алкохолен пијалак
Потрошувачка на алкохол
Петтиот најпопуларен пијалак во светот во 2012 година била текилата, со вкупна потрошувачка од 0,23 милијарди литри. Најголеми пазари на текила биле: САД, Мексико, Русија, Германија, Канада, Бразил, Јапонија, Британија, Франција и Шпанија. Според потрошувачката по жител, на првото место биле Мексиканците (0,63 литри), следени од Американците (0,36 литри), Канаѓаните (0,08 литри) итн.
Поврзано
Getränk
Крилатица
Историја
Во XIX век селото било дел од Кратовската каза на Отоманското Царство.
Население
Според статистиката на Васил К’нчов („Македонија, Етнографија и статистика“) од 1900 година, во Крилатица живееле 364 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Крилатица имало 448 Македонци, под врховенството на Бугарската егзархија.
Според последниот попис од 2021 година, во селото живееле 59 жители, од кои 56 Македонци и 3 лица без податоци.
Родови
Крилатица е македонско село.
Според истражувањата од 1975 година, родови во селото се:
Личности
Личности родени во Крилатица:
Иселеништво
Иселеници има во Скопје, Кратово, Куманово и на други места. Населението исто така се иселувало и во Германија. Родот Маџо се иселил во селото Малино. Игњатовци и Јосевци се иселени во селото Орел.
Уманц (општина)
Уманц (Ummanz) — општина во округот Западна Померанија-Риген, во Мекленбург-Западна Померанија, Германија. Општината се простира на истоимениот остров, како и на дел од поголемиот остров во негова близина Риген.
Македонски документ
Македонски документ (англиски: Macedonian document step 1) - рок-албум (компилација од 14 песни на разни македонски изведувачи), објавен од издавачката куќа „Трот“ во 1994 година.
Содржина
Албумот содржи 14 песни:
Информации за албумот
Албумот е објавен како прво издание на издавачката куќа „ТРОТ“. Неговото издавање го подготвило музичкото списание „Тротоар“, а со финансиска помош од Фондот отворено општество на Македонија. Инженер на звукот бил Бојан Угриновски, автор на фотографијата на обвивката е Киро Галевски.
Список на државни водачи во 152 година
Ова е список на државни водачи во 52 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Воздухоплов
Воздухоплов или летало (aircraft, aéronef, Luftfahrzeug) — превозно средство кое може да лета користејќи ја поткревната сила на воздухот за надминување на гравитационото привлекување кон Земјината површина. Поткревната сила може да биде статична (при апарати полесни од воздухот како балоните) или динамична (при апарати потешки од воздухот, како авионите и хеликоптерите). Теоријата и практиката на летањето со воздухоплови се нарекува воздухопловство.
Историја
Мали балони со топол воздух, познати како небесни фенери, биле познати во Кина уште од III век п.н.е. и се најстарите познати летала по змејовите. Во V век Лиу Бан за измислува дрвената птица која најверојатно е голем книжен змеј или рана едрилица.
Во Андалузија во времето на Кордопскиот халифат забележан е обид за лет на арапскиот научник и пронаоѓач Абас ибн Фарнас. Во 852 година храбриот Армен Фирмен прави крила изработени од платно, растегнато на дрвени потпори. Со оваа направа која изгледа како чадор, Армен скока од минарето на Големата џамија во Кордоба. Направата не може да лета, но го успорува падот и храбриот Армен поминува само со полесни повреди. Неговиот уред е повеќе прототип на современиот падобран отколку летало.
Дваесет и пет години подоцна, во 875 година, на 65-годишна возраст, Фарнас разработува подобрен дизајн кој за првпат вклучува елементи на управуван лет. Тој зема рамка со крила, која веројатно е првиот делтаплан, се спушта од мал рид и останува во воздухот неколку минути. Според други извори користи крила од голема птица за летање и прелетал неколку стотини метри. При приземјувањето си го повредил грбот, што можеби било причина да почине по 12 години. По летот тој изјавува дека приземјувањето можело да се подобри доколку на леталото се поставела опашка.
Според некои описи употребената опрема наликува на древен прототип на крило. Овој лет очевидно го вдахновила Ејмер Малсбери 100 години подоцна, кој успева да лета 200 метра со подобна делтаплан машина.
Во текот на XV век мечтата на Леонардо да Винчи за летање доведува до подробна студија на крилата на птиците. Најдени се цртежи, но тој не успева да изработи реален уред.
Многу пореалистични за технолошките можности на тоа време се балоните. Првите поголеми балони, способни да кренат луѓе во воздухот, се појавуваат во Западна Европа во XVIII век, а кон крајот на XIX век се конструирани и првите дирижабли, балони со сопствен погон. Во XVII-XVIII век со откритието на водородот се појавуваат и првите водородни балони. Дирижаблите се усовршуваат – големината им се зголемува, конструкцијата им вклучува скелет и аеродинамична покривка, одделно од балонот. По редица од инциденти, од кои најпознат е оној на дирижаблот Хинденбург во 1937 година, доаѓа крајот на златниот век на дирижаблите. Луѓето секогаш гледале кон небото и птиците кои го владееле. Мечтата за летање на луѓето е вечна. Тоа е причина скоро сите народи да создаваат легенди за тоа. Некои од нив се директно поврзани со историски личности, но други не се. Со сигурност може да се претпостави, дека храбри кои правеле опити за летање имало насекаде. Во бугарска легенда мајстор Манол кога бил затворен во минарето кое го изгради, си направил крила и одлетал. Во центарот на Разград има изграден споменик на мајсторот. Такви легенди има и кај други народи.
Во XVII век турскиот патописец Евлија Челебија тврди дека околу 1630-1632 година, го видел турскиот учен Ахмед Чалаби Хезарфена како го прелетал Босфорот на машина со крила. Тој скокнал од кулата Галата (висока 55 m) во Истанбул и го прелетал растојанието од околу 3 километри, и слетал на другата страна од Босфорот без никакви повреди.
Сите овие опити претставуваат во поголем дел прототипи на делтаплан, планери или летечко одело и во мала мерка придонесуваат за современиот развој на воздушните летни апарати поради недостаток на двигател и независност од природата.
Видови воздухоплови
Според основите на кои се заснова моќта на летење, т.е. одржување во воздухот, воздухопловите се дела на два вида:
Воздухоплови полесни од воздухот
Воздухопловите полесни од воздухот обезбедуваат узгон според Архимедовото начело, со оглед дека густината им е помала од густината на околниот воздух кого воздухопловот го истиснува. Овие воздухоплови се познати под името балони.
Првиот воздухоплов полесен од воздухот бил балон на топол воздух кого го изградиле браќата Монголфје кој на15 октомври 1783 година успеал да лета нешто повеќе од 4 минути. Со таков балон не можело да се лета во насока по желба на посадата и патниците, туку се движел носен од ветрот.
Голем пресврт направил Давид Шварц, кој го направил првиот воздушен балон со метална конструкција што можел да се управува. Во негова чест издадена е и посебна медалја. Меѓутоа заслугите му припаднале на германскиот гроф Фердинанд фон Цепелин кој го откупил проектот од вдовицата на Шварц и конструирал прототип во 1897 година. Заради тоа балоните кои може да се управуваат често се користат имињата „цепелин“ или „дирижабл“ (од францускиот збор dirigeable, управлив). Во текот на проектирањето Шварц работел и на материјали со што му отворил пат на откритието на лесната но цврста легура на алуминиум, позната под имињата дурал, дураламиниум или Шварцов алуминиум, која и денес е многу популарен материја за изработка на воздухоплови.
Воздухоплови со подвижни крила
Крилата на воздухопловот може да бидат подвижни, така да се вртат околу оска, и тогаш се нарекуваат „краци“, а целиот склоп на такви крила и заедничка оска се нарекува „ротор“. Воздухоплови со вакво конструкциско решение се хеликоптерите и автожирите. Битно својство кое хеликоптерот го остварува со употребата на погонски ротор е можноста за лебдење в место, како балонот, а со соодветен систем за управување може да се движи во сите насоки.
Воздухоплови со неподвижни крила
Ако крилата на воздухопловот се неподвижини, на пример споени на трупот, тогаш целиот воздухоплов мора да се движи низ воздухот за крилата да го остварат потребниот узгон. Таквите воздухоплови се нарекуваат авиони.
За таков воздухоплов може да полета, мора веќе на земјата да постигне доволна брзина на движење низ воздухот, па потребен е аеродром со доволно долга полетно-слетна патека („писта“)
Шпеле
Шпеле (Spelle) — општина во округот Емсланд, во сојузната покраина Долна Саксонија, Германија. Се наоѓа околу 20 километри југоисточно од градот Линген, а 10 километри северно од Рајне.
Општината претставува административно седиште на истоимената општинска заедница.
Местоположба
Шпеле се наоѓа во јужниот дел во округот Емсланд, непосредно северно од покраинската граница со Северна Рајна-Вестфалија. Низ општината тече Шпелер Аа. Околу 3 километри југозападно поминува ракав од каналот Дортмунд-Емс.
Општински единици
Кон општината Шпеле припаѓаат и следниве места Фаренроде и Фенхаус.
Марија Ангеловска
Марија Ангеловска (1994, Скопје) — македонска писател и поетеса.
Творештво
Ангеловска пишува поезија и проза. Учествувала на неколку книжевни конкурси во Македонија, а нејзините дела се застапени и во регионалната збирка „Ракописи 41“. Во 2021 година ја објавила збирката раскази „Глава што лебди“ со која ја освоила наградата „Новите!“. Три нејзини раскази се застапени во антологијата на македонскиот краток расказ „Џинџуџе во земјата на афионите“ (Темплум, 2022).
Дојрански амам
Дојрански амам — поранешен амам во селото Стар Дојран. Прогласен е за значајно културно наследство на Македонија.
Бањата е поделена на два дела — машки и женски. Се снабдувал со вода преку керамички цевки од место на 2 км западно од Дојран. Се греела во посебна просторија и оттаму течела во чешмите.
Срушена е заедно со поголемиот дел од стариот град Дојран во 1916 г. за време на Првата светска војна. Денес останал само дел од неа.
Макронисос
Макронисос (Μακρόνησος, букв. Долг остров), или Макрониси, е остров во Егејско Море, во Грција, познат по политичкиот затвор кој постоел од 1920-те до 1970-те. Се наоѓа во близина на брегот на Атика. Островот има издолжена, со должина од 13 km и ширина од 2.5 km, а теренот му е сушен и карпест. Тој е најголемиот ненаселен остров во Грција.
Мајкл Џејмисон
Мајкл Џејмисон (роден на 5 август 1988 г. во Глазгов, Шкотска) e британски пливач, кој освоил сребрен медал во дисциплината 200 метри градно на Летните олимписки игри 2012.
Летните олимписки игри 2012
Натпреварувајќи се за Велика Британија на Летните олимписки игри 2012, тој освоил сребрен медал на 200 метри градно. Тој го соборил британскиот национален рекорд во дисциплината трипати во натпреварувањето, еднаш во преелиминациите, еднаш во полуфиналето и еднаш во финалето (2:07.43), и се доближил до светскиот рекорд на Кристијан Шпренгер на само дванаесет стотинки (2:07.31). Само светскиот рекорд на двократниот светски шампион на 200м градно, Даниел Ѓурта го одделиле Џејмисон од златниот медал.
Тој претходно се натпреварувал и во дисциплината 100 метри градно, но не успеал да се пласира во финалето, откако завршил на третото место во својата полуфинална група.
Личен живот
Неговиот татко, исто така Мајкл, бил професионален фудбалер. Џејмисон исто така играл фудбал, но решил да се фокусира на пливање кога имал 13 години. Тој е навивач на фудбалскиот клуб Селтик.
Список на астероиди/501–600
Lista över asteroider (501-600)
Перм (период)
Перм — геолошки период и систем од развитокот на Земјата кој опфаќа 47 милиони години, од крајот на периодот карбон пред 298,9 милиони години до почетокот на тријаскиот период пред 251,902 милиони години. Тоа е последниот период на палеозојската ера (следниот тријаски период припаѓа на мезозојската ера). Концептот на пермскиот период е претставен и воведен во 1841 од геологот Сер Родерик Мурчисон кој го именувал според рускиот град Перм. Во пермскиот период се случила диверзификацијата на раните амниоти во групите на цицачите, желките, лепидосаури и архосаури. Во тоа време светот бил доминиран од два континенти познати како Пангеја и Сибир, опкружени од светски океан познат како Панталаса. Пропаста на карбонските дождовни шуми оставиле огромни региони на пустина во внатрешноста на континентите. Амниотите, кои подобро можеле да се справат со овие посуви услови се искачиле до положба на доминација над нивните претходници водоземците.
ФИНА
Меѓународната пливачка федерација (скр. FINA – Fédération Internationale de Natation) е меѓународна спортска федерација призната од страна на Меѓународниот олимписки комитет (МОК) која ги регулира сите национални спортски федерации во спортовите: пливање, скокови во вода, синхронизирано пливање, далечинско пливање и ватерполо. Седиштето на федерацијата се наоѓа во Лозана, Швајцарија.
На 24 јули 2009 година, Д-р Жулио Цезар Маглионе од Уругвај биз избран за претседател на ФИНА.
Историја
ФИНА била основана на 19 јули 1908 година во хотелот Манчестер во Лондон, Велика Британија на крајот на Летните олимписки игри 1908 од страна на Белгиската, Британската, Данската, Финската, Холандската, Француската, Германската, Унгарската и Шведската пливачка федерација.
Број на национални федерации за година:
Членки
Во јануари 2010 на состанокот на бирото на ФИНА, Тонга станала 202-ра национална федерација на ФИНА. Земјите членки се групирани по континент, и има 5 континентални асоцијации на кои земјите можат да бидат членови: Белешка: Бројот во заградата е број на членки во континенталната асоцијација.
Претседатели
Секој претседателски мандат изнесува 4 години
Клајн Пампау
Клајн Пампау (Klein Pampau) — општина во округот Војводство Лауенбург, во Шлезвиг-Холштајн, Германија.
Девон
Девон — геолошки период и систем од развитокот на Земјата кој опфаќа 60 милиони години, од крајот на периодот силур пред 419,2 милиони години до почетокот на карбонскиот период пред 358,9 милиони години. Именуван е според областа Девон во Англија, каде што за првпат биле истражувани карпи од овој геолошки период. Првото значајно адаптивно зрачење на живот на суво се случила за време на периодот девон. Слободните периодични васкуларни растенија почнале да се шират на суво, создавајќи широки шуми кои ги покривале континентите. До средината на Девон, неколку групи на растенија имале еволуирани лисја и вистински корени, а до крајот на периодот се појавиле првите растенија кои носат семенски материјал. Различни сувоземни членконоги, исто така, станале добро воспоставени.
Ѓурова Нива (Кованец)
Ѓурова Нива — археолошко наоѓалиште кај гевгелиското село Кованец. Претставува населба од доцната антика.
На 2,5 км југоисточно од селото и на околу 1 км од Кованска Река, во нивата на Р. Крстев, што се наоѓа намало зарамнето плато, се среќаваат фрагменти од керамички садови, питоси и грамади од градежен материјал.
Госпин Шкољ
Госпин Шкољ е ненаселен остров во хрватскиот дел на Јадранското Море.
Неговата површина изнесува 0,016 км2, додека должината на крајбрежната линија изнесува 0,53 km. Управно припаѓа на општината Јањина.
Центар за односи со јавноста
Центарот за односи со јавноста редовно ја информира јавноста и осмислено ги презентира информациите и содржините за работата на структурите на Универзитетот „Гоце Делчев“- Штип. Центарот обезбедува континуирана присутност на точни и вистинити информации за потребите на студентите и пошироката јавност.
Организација и структура
Во рамките на Центарот за односи со јавноста функционираат три оддели:
-	Одделот за издавачка дејност кој придонесува за развој на наставните, научните и другите дејности на Универзитетот, но и го поттикнува творештвото на Универзитетот. Одделот за издавачка дејност својата дејност ја остварува преку издавање на универзитетски гласник, универзитетски билтен, универзитетски весник, учебници и учебни помагала на наставниците и соработниците на Универзитетот, како и монографии на наставниците и соработниците, студии, списанија, годишници, зборници на трудови на членките на Универзитетот, преводи на странски изданија, службени и периодични публикации на Универзитетот, информативен и пропаганден материјал, брошури и сл., како печатени изданија, но и како електронски изданија објавени на мрежната страница на Универзитетот. Во Одделот за издавачка дејност ефикасно и квалитетно се спроведува Издавачкиот план на Универзитетот. Одделот за издавачка дејност е одговорен за одржување и развој на официјалното мрежно место на Универзитетот и мрежните места на нејзините единици. Одделот за издавачка дејност во соработка со останатите оддели на Центарот за односи со јавноста и другите единици на универзитетот редовно ги објавува: универзитетскиот весник, студентското ехо како и годишниот каталог на изданија на Универзитетот.
-	Одделот за радио и ТВ е единица која што претставува информатор за сите активности кои се одржуваат на Универзитетот „Гоце Делчев“. Одделот за радио и ТВ придонесува во подобро информирање на студентите и на останатата јавност за активностите на Универзитетот, а воедно претставува место каде што студентите по новинарство и односи со јавноста ја вршат својата пракса. Во овој оддел се продуцира независна и самостојна радио и ТВ програма која преку радиофреквенција се емитува на ниво на цела Општина Штип, а преку интерната ТВ мрежа се емитува низ сите објекти каде што гравитираат студенти и наставници на УГД. Универзитетското радио УГД-ФМ, како дел од Одделот за радио и ТВ, емитува 24-часовна програма што се однесува на студентите и младите луѓе во градот, програма која го засега работењето на Универзитетот и студирањето на сите студенти. Студентите континуирано се информираат за настаните и за активностите на УГД, а воедно студентското радио и интерната телевизија имаат и образовна и забавна компонента. Преку продукција на образовни и забавни програми овие два медиума претставуваат неформално надополнување на едукацијата на студентите и останатите консументи. Воедно овие два медиума континуирано даваат поддршка преку преноси во живо, гостувања и продукција на емисии на сите настани кои се организираат од страна на Универзитетот. Одделот за радио и ТВ, исто така, им дава поддршка на сите млади луѓе и студенти кои сакаат креативно да се изразат или нивниот глас да се слушне подалеку во јавноста. И двата медиума постојано соработуваат со многу млади луѓе кои активно се вклучени во создавањето на програмата.
-	Одделот за маркетинг и протокол осмислува и дизајнира маркетинг активности, промотивни и рекламни кампањи на Универзитетот и на универзитетските единици. Врши евалуација на извршените активности, подготвува извештаи, дава насоки и предлага корективни акции. Осмислува и дизајнира печатени, аудио и видео реклами, презентации, настапи на Универзитетот и на универзитетските единици. Ја одредува и координира динамиката на медиумското претставување. Подготвува, осмислува и дава поддршка на настаните организирани од страна на Универзитетот.
Активности
Основните активности на Центарот за односи со јавноста се утврдени со годишен план кој го одредува работењето на овој Центар. Имајќи ја предвид стратегијата за комуникација со јавноста и тргнувајќи од основната визија и мисија на Универзитетот „Гоце Делчев“, центарот реализира активности кои имаат за цел да ја информираат јавноста за целокупното работење на Универзитетот. Покрај редовните изданија на Универзитетот, Центарот за односи со јавноста редовно ја информира јавноста и преку електронски информатори и изданија, подготвува печатени информативни материјали кои во форма на брошури, летоци, каталози и друго имаат за цел да го претстават Универзитетот со неговата основна дејност – наставата и науката.
Центарот за односи со јавноста редовно организира отворени денови за потенцијалните студенти и заинтересирани граѓани кои сакаат да се информираат за условите и можностите за студирање на УГД.
Центарот за односи со јавноста често се јавува како организатор на различни заеднички дружења со студентите – студентски забави, трибини, панел дискусии, дебати итн.
Центарот за односи со јавноста претставува вистинско место и одлична можност за секој студент кој сака да ги развива своите новинарски вештини, да ги изучува компјутерските програми за аудио и видео монтажа, техничко уредување на печатени изданија, веб дизајнирање, како и преку практична работа да ги подобри знаењата за маркетинг и ПР.
Ана Голејшка Џикова
Ана Голејшка Џикова (р. 1987) — македонска писателка и поетеса.
Зелениот Фенер
Зелениот Фенер (Green Lantern) — псевдоним на различни измислени суперхеројски ликови што се појавуваат во стрипови објавени од DC Comics. Првиот, Алан Скот, бил создаден од писателот Бил Фингер и уметникот Мартин Нодел во All-American Comics #16 (јули 1940 година). Секој Зелен Фенер поседува моќен прстен, кој му дава огромна контрола над физичкиот свет, но само ако оној што го носи има доволно волја и физичка сила за да го користи. Иако прстенот на зелениот фенер од златното време, Алан Скот, бил придвижуван од магија, прстените што ги носеле сите последователни Фенери биле технолошка творба на Чуварите на Универзумот што им дале такви прстени на заслужните кандидати. Тие образуваат меѓугалактичка полициска сила позната како Корпус на Зелените Фенери.
Ана Голејшка Џикова
Творештво
Голејшка Џикова е авторка на стихозбирките „Љубов на улица“ (2013), „Напишан дом“ (2018) и „Слобода А“ (2022), како и на три сликовници за деца. Покрај тоа, објавила песни во американското списание „Мантис“ (2017) и во австриското книжевно списание „Литератур унд критик“ (2020). Заедно со Ѓоко Здравески е основачка на книжевните читања под наслов „Астални проекции“, а исто така е еден од организаторите на „Скопскиот поетски фестивал“. Три нејзини раскази се застапени во антологијата на македонскиот краток расказ „Џинџуџе во земјата на афионите“ (Темплум, 2022).
Зелениот Фенер
Луѓето што се нарекуваат „Зелениот Фенер“ се:
Надворешни врски
__СОСОДРЖИНА__ __ИНДЕКС__
Свети Петар и Павле
Именувањето Свети Петар и Павле се онесува на:
Зајко, бегај
„Зајко, бегај“ (англиски: Rabbit, Run) — роман на американскиот писател Џон Апдајк од 1960 година.
Мото
Пред почетокот на главното дејство е ставено мотото на романот: „Движењата на Милоста, закоравеност на срцето; надворешните околности. (Паскал, „Мисли“, 507)
Содржина
Романот се состои од четири дела:
Осврт кон делото
Самиот Апдајк истакнувал дека, додека го пишувал, романот го гледал како филм и дека дури размислувал неговиот поднаслов да биде „Филм“. Сегашното глаголско време во кое е напишан, романот директно го поврзува со седмата уметност, а почетната сцена, „со децата кои играат кошарка околу телефонскиот столб, требало да биде позадина за насловот и за шпицата“. И навистина, во 1970 година бил снимен истоимениот филм во кој главната улога ја игра Џејмс Кан, но филмот поминал многу лошо, а продуцентската куќа „Ворнер брадерс“ претрпела загуба од два милиони долари. Според Апдајк, неуспехот на филмот се должи на тоа што „филмот како медиум... не може да ја покаже сенката на моралната двојност“, зашто токму трајната внатрешна дискусија меѓу писателот и читателите му дава смисла на дејствието, а моралните дилеми и одлуки на книжевниот јунак стануваат предмет на промислување на самите читатели. На тој начин, во многу аспекти од романот се гледа наследството на модернизмот: Хари Ангстрем не е лик кој ни се допаѓа на прв поглед, но неговата привлечност лежи во нагонот за слобода. Исто тка, во една прилика, Апдајк изјавил дека овој роман го напишал како одговор на романот на Џек Керуак, „На пат“ со цел да покаже дека нашата слобода често може да ги загрози другите луѓе.
Книжевните критичари забележале дека во ова дело најчесто се присутни сликите на мрежата, кругот, стапицата и зборот „бега“. Исто така, Елизабет Талент воочува дека во целиот роман како злокобен симбол е присутна фабриката за мраз која се појавува уште во првите реченици. Всушност, на тоа може да се додаде сè што е поврзано со мразот. Понатаму, меѓу зборовите што се повторуваат се и: куќа, ѕидови и сенки - зборови кои треба да ја дефинираат состојбата во која се наоѓа Зајко. Меѓутоа, Апдајк ги користел и мотивите со привидно неодредено значење, кои асоцираат на нејасност. На пример, мотивот на жештината е истакнат при средбата на свештениците Еклс и Крупенбах, а овој мотив ја разурнува еднозначноста на овој настан и го поврзува со читава низа подоцнежни настани, со цела мрежа во која неговото значење не е стабилно. Во романот доминираат трите теми кои се провлекуваат низ целото творештво на Апдајк - смртноста, сексуалноста и духовноста. Притоа, авторот е во потрага по „милоста божја“ (grace), иако зборот „grace“ означува и грациозност, а на тоа упатува и мотото на романот. На тој начин, Апдајк ги спојува телесноста и духовноста кои ги посакува Зајко, но не може да ги оствари. Оттука, сексот ја претставува страста, енергијата која ја бара Зајко како еден од патиштата кои водат до исполнувањето на она „нешто“ по кое копнее тој. Притоа, Апдајк морал од првото американско издание на романот да избрише одделни делови за да не биде обвинет за навреда на јавниот морал, но ги вратил во изданието од 1962 година. Подоцна, Алис и Кенет Хамилтон покажале дека „деталните описи на полниот однос, за разлика од многу слични пасажи во современите дела... треба да овозможи употреба на симболизмот со многу пошироки импликации“. Бегајќи од чувството дека е фатен во стапицата на бракот, животот и смртта, Зајко постојано бара екстатично обновување на единственоста во своите еротски искуства, но тие не му носат ниту исполнување ни задоволство.
Инаку, некои од мотивите што се присутни во овој роман претходно се појавиле во расказот „Ас во дупката“ (Ace in the Hole) од 1955 година и во песната „Поранешниот кошаркар“ (Ex-Basketball Player): двете дела почнуваат така што главниот лик се враќа од работа; главниот лик е поранешен кошаркар; сопругите на двата лика се незадоволни од своите мажи; меѓу главните ликови и нивните сопруги постојат социјални разлики; мајките на двата лика се длабоко приврзани со синовите и непријателски расположени кон снаите.
Списоци на галаксии
Ова се списоци на галаксии.
Список на државни водачи во 1847 година
Ова е список на државни водачи во 847 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Рони О'Саливан
Роналд Антонио „Рони“ О'Саливан (англ. Ronnie O'Sullivan, р. 5 декември 1975 во Вордсли) — професионален англиски снукерист познат по својот стил на брза игра поради што и го добил прекарот „Ракетата“ (The Rocket). Тој e светски првак во пет наврати на Светското првенство во снукер кое се одржува традиционално на крајот од сезоната во Шефилд. Тој беше победник во 2001, 2004, 2008, 2012 и 2013 година, и е втор на сите времиња по заработка во кариерата, со околу 7 милиони фунти, тој е само зад Стивен Хендри. О'Саливан бил светски играч број 1 на пет наврати, има освоено вкупно 24 рангирани турнири, и е втор, повторно зад Хендри. На списокот на играчи со најмногу трицифрени пробиви е на првото место со 824. О'Саливан е рекордер со 13 максимални пробиви од по 147 бода во професионалната конкуренција, а исто така го држи рекордот за најбрз максимален пробив од 5 минути и 20 секунди.
Голем Поповац
Голем Поповац е село сместено во општина Петровац на Млави во Србија.
Опис
Населението е српско (слави Св. Трифун, Јован, Ѓурѓовден, Лазар, Ѓурѓовден, Петковица и др.)
Наводи
44.40611°N, 21.32167°W
Мора нож
Мора нож (Morakniv) е мал нож за обвивка. Тоа е нож со фиксна сечила, со или без штитник за прст. Терминот потекнува од ножеви произведени од прибор за јадење во Мора, Даларна. Во Шведска и Финска, ножевите Мора интензивно се користат во градежништвото и во индустријата како алатки за општа намена. Ножевите Мора се користат и од сите скандинавски војски како секојдневен нож.
Видови
Ножевите Мора најмногу ги произведуваа компаниите КЈ Ериксон и Фростс Книвфабрик; тие ги споија своите брендови под Мора од Шведска, подоцна преименувана во Моракнив, но голем број други производители на ножеви исто така прават ножеви во стилот на Мора. Компанијата Моракнив користи сечила од не’рѓосувачки челик 12C27, јаглероден челик UHB-20C, челик Triflex или многу тврд ( HRC 61) јаглероден челик ламиниран помеѓу помек легиран челик.
Други производители на ножеви mora-тип се Cocraft куќа бренд на класификации Ohlson, најдобрите алатки и Hultafors.
Стефан Алијевиќ
Стефан Алијевиќ (1991, Гевгелија) — македонски писател.
Творештво
Алијевиќ се појавил на книжевната сцена со творбите објавени на интернет-порталите „Окно“ и „Разноликост“. Во 2020 година бил финалист на конкурсот за најдобар дебитантски прозен ракопис, „Новите!“, а во 2022 година ја објавил првата книга, збирката раскази „Вечерен автобус“. Три негови раскази се застапени во антологијата на македонскиот краток расказ „Џинџуџе во земјата на афионите“ (Темплум, 2022).
Црква „Св. Петар и Павле“ - Варош
Свети Петар и Павле — црква во селото Варош, непоссредно до Прилеп. Се смета дека е изградена некаде околу 14 век.Нејзината градба е најмногу споредувана со црквата Св.Никола. Таа е еднокорабна градба со полуобличест свод. Дел од старата црква кој бил срушен е обновен. Денешниот изглед и местополжба на храмот е од функционален карактер, со тоа што се наоѓа во источниот дел од населбата Варош, односно на патот кој води до останатите цркви. Во внатрешнота живописноста е делумно зачувана во неколку композиции. Црквата претставува регистриран споменик на културата.
Местоположба
Црквата се наоѓа во источниот дел на населбата Варош во Прилеп.
Историја
Не се сочувани никакви историски податоци, ниту натписи за времето кога е подигната и живописана.
Архитектура
Градена е од камен и цигла. Во ѕидовите на црквата вградени се антички споменици и керамички украси. На црквата се изведени преправки, кои најдобро се забележуваат на јужниот ѕид, кој во поголем дел е реставриран и на сводот. Внатрешноста на црквата украсена е со фрески во четири зони. Сочувани се остатоци на фрески на западниот и северниот ѕид. Од композициите подобро се сочувани: „Патот на Голгота“, „Христовото оплакување“ на северниот и „Успението Богородично“ на западниот ѕид.
Шехзаде Мустафа (син на Сулејман I)
''
Шехзаде Мустафа (османлиски: شهزاده مصطفى, Şehzade Mustafa; роден на во  – починал на  година во ) — отомански принц, син на султанот Сулејман I и неговата сопруга Махидевран султан. Тој бил принц-гувернер на Маниса од 1533 до 1541 година, на Амасија од 1541 до 1549 година и на Конија од 1549 до 1553 година. Шехзаде Мустафа бил прв наследник на отоманскиот престол и неизмерно популарен принц меѓу војската и населението до неговото погувубање, по наредба на неговиот татко Сулејман.
Живот
Мустафа е роден во 1515 година во Маниса во времето кога Сулејман сè уште бил принц и владетел на Маниса. Како прв роден син тој бил наследник на османлискиот престол но според некои историчари по женидбата на Сулејман со Рокселана тој како свој наследник го гледал Шехзаде Мехмед, најстариот син на Рокселана. Сулејман му овозможил повеќе прилики на Мехмед и според тоа тој го подготвувал за престолонаследник. За некои се смета дека Мустафа бил многу близок со своите полубраќа Мехмед (роден 1521 година), Селим (роден 1524 година), Бајазит (роден 1525 година) и Џихангир (роден 1531 година), а како пример за тоа е дека Селим ја третирал Махидевран како негова сопствена мајка со тоа што и го вратила своето богатство и помогнал да се изгради турбето на Мустафа во Бурса. Но, вистината е дека не се целосно познати какви биле нивните односи.
По овие случувања, Мустафа доживеал и втор шок од страна на неговиот татко по неговото преместување од Маниса во Амасија. Владеењето во Маниса му било доделено на Мехмед. И покрај тоа што бил преместен во Амасија, Мустафа добил декрет според кој неговиот татко сè уште во него гледал како иден султан. Според Сулејман, Мустафа бил испратен во Амасија за да обезбеди одбрана на источниот брег на Отоманското Царство и да научи како да управува со големата држава.
Во Амасија, Мустафа ја добил веста за смртта на својот брат Мехмед. Се чинело дека препреките за престолот на Мустафа ги снемало но тој сè уште се соочувал со уште еден предизвик, а тоа бил Шехзаде Бајазит, чија мајка била Рокселана. Во 1547 година во времето на Османлиско-сефевидската војна, Сулејман се сретнал со своите три синови на различни места за да разговара за политичката ситуација во земјата. По ова следувала трка кон престолот меѓу тројцата браќа, вклучувајќи го Селим. Во 1544 година Селим бил испратен во Маниса како управител.
Погубување
Животот на Мустафа бил во опасност посебно по смртта на Паргали Ибрахим-паша и новиот сојуз меѓу Рустем-паша и Рокселана. Рокселана според повеќе извори направила заговор за соборување на Мустафа. Во текот на еден поход, Рустем-паша испратил еден од најдоверливите негови луѓе да извести дека султанот Сулејман не бил на чело на армијата, по кое војниците сметале дека дошло времето принцот Мустафа да го заземе престолот. Султанот на ова многу се налутил.
Мустафа ја прифатил понудата на Рустем-паша и заедно со својата војска заминал кон градот Ерегли. Сулејман овој потег го видел како закана и решил да го убие Мустафа. Кога Мустафа влегол во шаторот на Сулејман за да се сретнат, стражарите на Сулејман го нападнале и по долгата борба го убиле принцот Името на човекот што го задавил Мустафа бил Махмут. Тој бил десна рака на Рустем-паша.
По смртта на принцот, јаничарите и анадолските војници се побуниле против одлуката на Сулејман. Јаничарите го поддржувале Мустафа заради османлиските традиции за наследство и успехот на Мустафа како воин.
Луѓето ја обвиниле сопругата на Сулејман, Хурем и неговиот зет Рустем, па дури и самиот султан за ова неправедно погубување. По протестите на армијата, Сулејман го разрешил Рустем од позицијата Голем везир и го испратил назад во Истанбул. Хурем обично се смета барем делумно одговорна за интригите во номинирањето на наследник на престолот, иако нема докази за ова.
Сулејман наредил Мустафа да добие државен погреб во Истанбул. После една недела, Мустафа бил пренесен во голем мавзолеј во Бурса. Погубувањето на Мустафа предизвикало немири во Анадолија, особено во Амасија, Маниса и Конија, затоа што народот го гледал како следниот султан и заради неговата дарежливост и храброст. Поетот Јахја-бег Ташлиџали составил елегија за мртвиот принц. Неговата приказна била слична на приказната за султанот Џем.
Семејство
Мустафа имал две придружнички:
Мустафа имал три синови:
Hypnotize
Hypnotize е петтиот студиски албум на System of a Down, и вториот дел од нивниот двоен албум Mezmerize/Hypnotize. Албумот содржи 12 песни.
Список на песни
Сите песни се компонирани од Дарон Малакијан, освен онаму каде е обележано.
Мучарад (Кованец)
Мучарад или Дубрава — археолошко наоѓалиште кај гевгелиското село Кованец. Претставува сакрален објект од средниот век.
На 3 км југозападно од селото, во нивите на Р. и Л. Маркови се гледаат темели градени од кршен камен и варов малтер кои би можеле да се доведат во врска со некаков сакрален објект.
Национална школа за мостови и патишта
Национална школа за мостови и патишта (École nationale des ponts et chaussées или École des Ponts ParisTech — универзитет во Париз, Франција. Претставува еден од најпрестижните и најелитните универзитети и е член на таканаречената ParisTech, основан во 1747 година.
Господе (Вивалди)
„Kyrie“(Господе) во г-мол (RV 587) од Антонио Вивалди е оркестрација за два хора (два оркестри, секој со соодветниот хор, составен од  од четири ставови).
Ова е единствената денес зачувана композиција на поставка на Kyrie од Антонио Вивалди.
Првиот став започнува со оркестарска интермедија базирана на изменета верзија на првиот став од Magnificat.
Рефренот е украсен со барокни ритмички забрзани потенцирања во оркестарот.
Вториот став е дует помеѓу хор и двајца исполнители сопрани во секоја дел. Крајот завршува во своевидна полифонична фуга.. Фугата подоцна ќе биде преработена во Концерт Мадригалеско (РВ 129).
NGC 190
NGC 190 — спирална галаксија во соѕвездието Риби, заведена во Новиот општ каталог на длабоконебесни тела.
Откривање
Објектот е откриен на 22 октомври 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 190 е од видот Sab. Видливиот сјај со голо око изнесува 14 m, оној во рамките на интервалот од минималната до максималната честота 14,8 m, додека површинскиот сјај изнесува 13,4 m/лм2. NGC 190 има привидни димензии од 0,9' х 0,8'.
Роли (Северна Каролина)
Роли (Raleigh) е главниот град на американската држава Северна Каролина. Овој град според статистиките во 2008 година, има 380 173 жители, што го прави најголем град во Северна Каролина после Шарлот, и 48-ти град по број на жители во САД.
NGC 190
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 38 м 54,7 с, а неговата деклинација, односно висината на лакот на тој агол, + 7° 3' 44". Положбениот агол на објектот е во износ од 135°.
Други поделби
Проучување на NGC 190 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2324. Во рамките на атласот на длабокото небо, Уранометрија 2000.00, објектот припаѓа на групата означена со бројот 171; додека во Каталогот на основни ѕвезди (GSC) е групиран под бројот 16. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 915.
Голем орел кликач
Големиот орел кликач е голема граблива птица. Како сите типични орли припаѓа на семејството јастреби.
Опис
Големиот орел кликач е долг 59-71 см, со распон на крилјата 157-179 см и телесна тежина 1,6 - 2,5 кг, а понекоагаш женката може да биде многу голема и да тежи над 3,2 кг. Овој средно голем орел е многу сличен на неговиот близок роднина мал орел кликач (A. pomarina), со кого споделува дел од својата распространетост. Главата и горниот дел од крилјата се многу темнокафеави во контраст со другото посветлокафеаво перје. Малиот орел кликач има посветла глава и крилја од него. Главата му е мала за орел. Разликувањето на овие два вида е тешко, а уште поотежнато поради нивното мешање и создавање хибриди.
Често има помалку впечатливи бели дамки на горните делови од крилјата, но посветлите горни делови на крилјата се добар знак за распознавање. Белиот V знак кај опашката е помалку видлив кај возрасните птици отколку кај малиот орел кликач. Повикот му е како кучешко јип.
Систематизација и еволуција
Оваа птица порано се сметала за подвид на постојаниот жител на индискиот вид - индиски орел кликач (Aquila hastata), кој во суштина многу се разликува според морфологијата, поведението, животната средина и ДНК-анализата. Европскиот вид, всушност е многу поблизок до малиот орел кликач, чиј претходник дивергирал некаде во средниот плиоцен, пред 3.6 милиони години од предците на индиските птици. Праорелот кликач, најверојатно живеел во регионот на Авганистан, и се разделил на северна и јужна линија кога започнало последното ледено доба. Северната линија се разделила на источните и западните денешни видови.
Како група, орлите кликачи доста се разликуваат од типичните, „вистинските“ орли.
Денешниот вид понекогаш се хибридизира со малиот орел кликач. Ваквите хибриди речиси е невозможно да се идентификуваат ако не се погледнат убаво одозгора.
Распространетост и живеалиште
Големиот орел кликач живее во шумските предели каде лови мали цицачи и главно копнен плен. Се парат од северна Европа преку Азија и се селат во југоисточна Европа, Среден Исток и јужна Азија. Овие орли снесуваат 1-3 јајца во гнездата кои се наоѓаат на дрвја. Генерално, овие птици се територијални, па младите го поминуваат времето со нивните родители додека не достигнат полова зрелост, а потоа бараат територии за да се парат меѓусебно. Зиме птиците се подружељубиви и формираат мали јата од десетина птици кои заедно ја облетуваат областа.
Медал „Пјер де Кубертен“
Медалот „Пјер де Кубертен“ (исто познат како „Де Кубертен медал“ или „медал вечен дух за спортско однесување“) е специјален медал кој се доделува од страна на Меѓународниот олимписки комитет на оние спортисти или поранешни спортисти кои служат како пример за спортско однесување на Олимписките натпреварувања или кои придонесуваат преку исклучителни заслуги кон Олимпиското движење.
Медалот бил воведен во 1964 година и е именуван во чест на Пјер де Кубертен, основачот на Меѓународниот олимписки комитет. Според Олимпискиот музеј, „Медалот е еден од најблагородните признанија кои можат да се доделат на Олимписки спортисти.“
Алтефер
Алтефер (Altefähr) — општина во округот Западна Померанија-Риген, во Мекленбург-Западна Померанија, Германија.
Кеплер-68
Кеплер-68 — ѕвезда налик на Сонцето на главната низа. Засега се забележани три планети во нејзина орбита. Најдворешната планета има маса слична на Јупитер но е во орбита на животопогодниот појас.
Планетарен систем
Моментално, забележани се три планети во орбита околу Кеплер-68. Двете внатрешни планети се забележани со методот на премин. Дополнителните Доплерови мерења помогнале да се определи масата на Кеплер-68b и помогнале да се забележи Кеплер-68d.
Неоархеј
''Да не се меша со археа, и покрај биолошката дискусија која најчесто алудира на единствените животни форми на таа ера, на пр. микроби''
Неоархеј — геолошка ера во рамките на еонот археј.
Неоархејот го опфаќа периодот од 2.800 до 2.500 милиони години - периодот кој се дефинира хронометриски и не се однесува на одредено ниво во рок дел на земјата.
Комплексен живот
Во текот на оваа ера, првата еволуирала оксигеничната фотосинтеза, ослободувајќи изобилство на кислород, кој првин реагирал со минерали, а потоа бил слободен да реагира со стакленички гасови во атмосферата, оставајќи ја површината на Земјата слободна да ја зрачи својата енергија во вселената. Ова е познато како катастрофа на кислород што подоцна се случило во палеопротерозојски од отровно издигнување на кислород во атмосферата, ослободен од фотоавторофите кои произведуваат кислород, кој претходно се развил во неоарк.
Континентална формација
Во текот на оваа ера, суперконтинетот Киенорленд се формира пред околу 2,720 милиони години.
Фестивал на театар и краток филм „Култра“
Фестивалот на театар и краток филм „Култра“ своето прво издание го имаше во 2011 година, во периодот од 30 јуни до 2 јули во Мултимедијалниот центар при Универзитетот „Гоце Делчев“ во Штип. Фестивалот содржи богата програма која се состои од македонски аматерски театарски претстави како и кратки филмови во македонска продукција. Фестивалот има за цел да им даде креативен простор на сите млади и независни уметници кои храбро експериментираат со уметничките изрази користејќи нови форми за уметничка комуникација. Фестивалот „Култра“ има бројна публика како од помладата популација, така и од повозрасните љубители на културни активности.
NGC 6579
NGC 6579 — спирална галаксија во соѕвездието Херкул, заведена во Новиот општ каталог на длабоконебесни тела.
Фестивал на театар и краток филм „Култра“
Организација и структура
Организацијата на фестивалот се одвива преку единицата Центар за односи со јавноста на Универзитет „Гоце Делчев“ во Штип, со соработка и партнерства со поединци и институции, како и со други субјекти и фестивали од странство. Фестивалот се одржува секоја година во Штип, во простории во сопственост на Универзитетот, односно Мултимедијален центар при Универзитетот. Деновите на одржување на фестивалот се најмалку 3 а најмногу 5, типично пред и за време на викенд. Традиционално, најмалку еден месец пред одржување на фестивалот се објавува повик за учество на кој може да се пријават како институции така и/или поединечни проекти кои сакаат да земат учество во фестивалот. Комисијата која е составена од професионалци од областа на културата одлучува за програмата на фестивалот која понатаму преку сите видови на медиуми се проследува до штипската публика. Останатите детали поврзани со програмскиот дел на фестивалот се објавуваат најмалку две недели пред почетокот на фестивалот, на мрежното место на Универзитетот.
NGC 6579
Објектот бил предмет и на други истражувања, па освен како NGC 6579 се споменува и како UGC 11153, MCG 4-43-11, CGCG 142-22.
Откривање
Објектот е откриен на 7 август 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Фестивал на театар и краток филм „Култра“
Активности
Во состав на активностите на фестивалот „Култра“ во првото издание се најдоа претставата „Мизантроп“ на независниот скопски театар „Театра”, претставата “Оркестар ББ” во изведба на студентите од Факултетот за драмски уметности како и претставата “Свекрва, верзија 7” на штипскиот театар. Еден час пред претставите беше резервиран за проекција на одбрани кратки филмчиња, најголем дел во продукција на студентите од Факултетот за драмски уметности.
NGC 6579
Податоци од набљудување
Според морфолошката класификација на галаксиите, NGC 6579 е од видот S. Видливиот сјај со голо око изнесува 13,8 m, а оној во рамките на интервалот од минималната до максималната честота 14,6 m, додека површинскиот сјај изнесува 11,6 m/лм2. NGC 6579 има привидни димензии од 0,4' х 0,4'.